[{"text_idx": "#000000", "text": "Terry Butcher yn gadael Casnewydd"}, {"text_idx": "#000001", "text": "Mae clwb pe\u0302l-droed Casnewydd wedi cyhoeddi bod eu rheolwr Terry Butcher wedi gadael y clwb, ac hynny ar o\u0302l dim ond 12 o gemau wrth y llyw."}, {"text_idx": "#000002", "text": "Daw'r cyhoeddiad ar yr un diwrnod y cafodd y newyddion ei gyhoeddi fod disgwyl i'r clwb gael ei redeg gan gefnogwyr, ar o\u0302l i ymddiriedolaeth cefnogwyr gyrraedd targed o godi \u00a3195,000 er mwyn prynu'r clwb."}, {"text_idx": "#000005", "text": "Dywedodd datganiad ar ran grw\u0302p o gefnogwyr: \"Dyna i chi gamp, ac un sydd yn gwneud i fwrdd yr ymddiriedolaeth deimlo'n wylaidd iawn.\""}, {"text_idx": "#000006", "text": "Fe wnaeth yr ymddiriedolaeth gymryd rheolaeth o'r clwb sydd yn chwarae yn Rodney Parade ym mis Awst."}, {"text_idx": "#000008", "text": "Mae'r perchnogion newydd posib yn dweud y bydd yr ymddiriedolaeth yn gwneud pob ymdrech i sicrhau fod y clwb yn dangos cyfrifoldeb ariannol."}, {"text_idx": "#000010", "text": "Fe fydd yn rhaid i'r Gynghrair Be\u0302l-droed gymeradwyo trosglwyddiad y clwb i ddwylo'r ymddiriedolaeth, ond mae'r ymddiriedolaeth yn ffyddiog mae proses ffurfiol yn unig fydd hon."}, {"text_idx": "#000015", "text": "Mae Casnewydd ar waelod y gynghrair ar o\u0302l ennill un ge\u0302m yn unig hyd yma y tymor hwn. Mae'r clwb yn wynebu Exeter yn Rodney Parade ddydd Sadwrn."}, {"text_idx": "#000016", "text": "Prif Straeon'O'n i'n aros i rywun farw cyn cael dechrau cemotherapi'Cyhoeddwyd3 awr yn o\u0302lDychwelyd cerrig beddi wedi ffrae maes parcioCyhoeddwyd1 awr yn o\u0302l'Mae'n obsesiwn!': Penodi menyw gyntaf bwrdd Hufenfa De ArfonCyhoeddwyd3 awr yn o\u0302l"}, {"text_idx": "#000018", "text": "Dychwelyd cerrig beddi wedi ffrae maes parcio"}, {"text_idx": "#000021", "text": "Siarad am dy ffydd? Haws dweud na gwneud!"}, {"text_idx": "#000023", "text": "Pa ochr i'r ffens? Portread artist dur o'r byd wedi Brexit"}]